Αθήνα, 20/06/2017

**Δελτίο Τύπου**

**Ο ΟΠΕΜΕΔ παρών στο 2ο forum Δικηγορικού Επαγγέλματος της Ένωσης Ελλήνων Νομικών e-Θέμις.**

Με μεγάλη επιτυχία πραγματοποιήθηκε το 2ο forum Δικηγορικού Επαγγέλματος της Ένωσης Ελλήνων Νομικών e-Θέμις, υπό την αιγίδα μεταξύ άλλων και του ΟΠΕΜΕΔ. Η εκδήλωση, που ήταν αφιερωμένη στον καθηγητή κο **Κώστα Μπέη**, για την πολυετή και πολυεπίπεδη προσφορά του στη νομική επιστήμη, πραγματοποιήθηκε στο Ζάππειο Μέγαρο στις 16 & 17 Ιουνίου με πλήθος συνεδριών για όσα απασχολούν το σύγχρονο δικηγόρο, καθώς και προτάσεις για το παρόν και το μέλλον της Δικηγορίας & της Δικαιοσύνης.

Στο πλαίσιο του forum, πραγματοποιήθηκαν πολλές ενδιαφέρουσες ομιλίες. Πιο συγκεκριμένα, το **Σάββατο 17 Ιουνίου** πραγματοποιήθηκε θεματική ενότητα για την «Διαμεσολάβηση και Δικηγορία», στην οποία προέδρευσε ο κος **Νικόλας Κανελλόπουλος**, Γενικός Γραμματέας του ΟΠΕΜΕΔ και Αντιπρόεδρος του Συνδέσμου Δικηγορικών Εταιρειών Ελλάδας.

Στο πλαίσιο της συνεδρίας, ο κος **Λάμπρος Κοτσίρης**, Ομότιμος Καθηγητής Τμήματος Νομικής ΑΠΘ και Αντεπιστέλλον Μέλος της Ακαδημίας Αθηνών πραγματοποίησε ομιλία με θέμα: «Σύγκρουση και αρμονία. Διαβάζοντας Ηράκλειτο».

Ο κος **Μιχάλης Καλαντζόπουλος**, Δικηγόρος - διαμεσολαβητής, Πρόεδρος ΑΚΚΕΔ ΠΡΟΜΗΘΕΑΣ, σύμβουλος ΔΣΑ, πραγματοποίησε ομιλία με θέμα «ΑΚΚΕΔ - ΠΡΟΜΗΘΕΑΣ: έργα και ημέρες. Διαμεσολάβηση: εργαλείο για τον δικηγόρο»

Ο κος **Σπυρίδων Αντωνέλλος**, Δικηγόρος - διαμεσολαβητής, Εταίρος RESOLVE, Διευθυντής του Κέντρου Διαμεσολάβησης του Β.Ε.Α., Συντονιστής και Εκπαιδευτής Α.Κ.Κ.Ε.Δ. Προμηθέας, Συγγραφέας, Instructor Πανεπιστημίου MEF της Κωνσταντινούπολης και μέλος της Συμβουλευτικής Επιτροπής του ΟΠΕΜΕΔ, πραγματοποίησε εισήγηση με θέμα « Οι προκλήσεις της αξιοποίησης της Διαμεσολάβησης από τους Δικηγόρους στην Ελλάδα»

Η κα **Αφροδίτη Μπλέτα**, Δικηγόρος, Διαμεσολαβήτρια, Πρόεδρος Ελληνο-Κινεζικού Κέντρου Επιχειρηματικότητας και μέλος της Συμβουλευτικής Επιτροπής του ΟΠΕΜΕΔ, πραγματοποίησε ομιλία με θέμα: «Εξωδικαστικός Μηχανισμός Ρύθμισης Οφειλών Επιχειρήσεων: Από τη θεωρία στην πράξη»

Εν συνεχεία, η κα **Νανά Παπαδογεωργάκη**, Δικηγόρος LLM, Διαπιστευμένη Διαμεσολαβήτρια UK & ΥΔΔΑΔ, εκπαιδεύτρια Διαμεσολαβητών στο ΑΚΚΕΔ ΠΡΟΜΗΘΕΑΣ (Αθήνα) & στο ADR CENTER (Italy) και μέλος της Συμβουλευτικής Επιτροπής του ΟΠΕΜΕΔ, απηύθυνε ομιλία με θέμα: «Εξωδικαστικός μηχανισμός ρύθμισης οφειλών Ν.4469/2017 και Διαμεσολάβηση Ν.3898/2010»

Ο κος **Δημήτρης Μάντζος**, Εκτελεστικός Γραμματέας του ΟΠΕΜΕΔ, Δικηγόρος και Διαμεσολαβητής έκανε εισήγηση με θέμα «Η ρήτρα διαμεσολάβησης ως νομικό εργαλείο. Πραγματικότητα και προοπτικές»

Και η κα **Ευγενία Παπαδοπούλου**, Δικηγόρος, Ειδική Επιστήμονας και Συνήγορος του Πολίτη ανέπτυξε το θέμα σχετικά με τη «Διαμεσολάβηση μέσα από την εμπειρία του Συνηγόρου του Πολίτη»

Επίσης, το απόγευμα του Σαββάτου πραγματοποιήθηκε Προσομοίωση και εργαστήρι Διαμεσολάβησης με θέμα «Εξωδικαστικός Μηχανισμός Ρύθμισης Οφειλών Επιχειρήσεων». Το εργαστήρι συνδιοργανώθηκε από την ΑΜΚΕ ACRI “Athens Conflict Resolution Institute” και τη διαμεσολαβητική ομάδα «Mediate.gr» με τη συμμετοχή Διαπιστευμένων Διαμεσολαβητών.

**Συντονίστρια – Διαμεσολαβήτρια:** **Αφροδίτη Α. Μπλέτα** @ «mediate.gr», Δικηγόρος Παρ’ Αρείω Πάγω – European Patent Attorney, Διαπιστευμένη Διαμεσολαβήτρια CEDR και ΥΔΔΑΔ, Γενική Γραμματέας Ένωσης Ελλήνων Διαμεσολαβητών, μέλος της Συμβουλευτικής Επιτροπής του ΟΠΕΜΕΔ.

**Ομιλητές:**

α) **Σπύρος Λειβαδόπουλος** (Μέσω Skype), Δικηγόρος (MSc), Διαπιστευμένος Διαμεσολαβητής CEDR και ΥΔΔΑΔ, Εκπαιδευτής Διαμεσολαβητών, Ιδρυτικό μέλος ACRI Athens Conflict resolution Institute, μέλος της Συμβουλευτικής Επιτροπής του ΟΠΕΜΕΔ.

β) **Πελαγία (Γιούλη) Ι. Χριστονάκη,** Δικηγόρος Αθηνών, Διαπιστευμένη Διαμεσολαβήτρια ΥΔΔΑΔ και CEDR UK, AKKEΔ Προμηθέας εκπαιδευθείσα στις διαπραγματεύσεις και στη διαχείριση συγκρούσεων, PON GlobalNegotiationforExecutives, Harvard Law School.

(γ) **Ιωάννης Π. Αχιλλιάς,** Δικηγόρος, Διαιτητής και Διαμεσολαβητής παρά τω Ε.Β.Ε.Α., Ειδικευμένος στην συμβουλευτική Εμπορικών και Νεοφυών Εταιριών και Επιχειρήσεων.

δ) **Στέλλα Γαμβρέλλη**, Δικηγόρος (LL.M. Eur., Μ.Δ.Ε.), Διαπ. Διαμεσολαβήτρια (Υ.Δ.Δ.Α.Δ.), Personal, Executive & Team Coach (A.C.C., I.C.F.), Συντονίστρια Διαλόγων &Πιστ. Εκπαιδεύτρια Ενηλίκων.

ε) **Φρατζιάννα Γιαννίση**, Ναυλομεσίτρια FICS (MSc), CEDR Διαπιστευμένη Διαμεσολαβήτρια, Ιδρυτικό μέλος ACRI Athens Conflict resolution Institute.

στ) **Γεώργιος Θεοδωράκος,** Οικονομολόγος - Διαπιστευμένος Διαμεσολαβητής, Ιδρυτικό Μέλoς της "ΔΙΑΛΟΓΟΣ" Εταιρίας Εμπορικής & Οικογενειακής Διαμεσολάβησης.

ζ) **Σταυρούλα Αμωράτη**, Δικηγόρος – Διαπιστευμένη Διαμεσολαβήτρια ΥΔΔΑΔ Νομικό Τμήμα “GRAN THORTON”.

η) **Πώλα Δαμιανού,** Πολιτικός Επιστήμων – Νομικός LLM, ειδικευμένη στο Οικονομικό Δίκαιο, Διαπιστευμένη Διαμεσολαβήτρια ΥΔΔΑΔ.

θ) **Υψηλάντης Τζούρος**, Οικονομολόγος – Σύμβουλος Επιχειρήσεων, Ependysis Business Consulting.

ι) **Έλσα Παπαζαχαρίου**, Δικηγόρος Αθηνών - Διαπιστευμένη Διαμεσολαβήτρια.